Истинският враг е захарта, а не маслото
Сред резултатите от войната срещу мазнините (и маслото, включително) е увеличаването на производството и консумацията на силно преработените храни с ниско съдържание на мазнини и без мазнини, но където наситените мазнини са заменени с добавена захар.
 Кардиолог Азим Малхотра в статия в Бритиш Медикал Джърнал отправя призив за разрушаване на мита за ролята на наситените мазнини в заболяванията на сърдечно-съдовата система. Той отбелязва, че през последните 30 години процентът на затлъстяването в САЩ, например, скача рязко, въпреки че процентът на консумираните калории от мазнини са намалели с 10%.
 От друга страна, фруктозата и захарозата, намиращи се в захарта се свързват с увеличаване на теглото. Вероятната причина за това е, че те влияят на нивата на инсулина и насърчават съхранението на мазнини. Някои експерти твърдят също, че хората могат да развият „пристрастяване“ към захарта, което води до преяждане.